— Смартфоны, планшэты і іншыя мабільныя прылады — гэта тыя інструменты, якія не толькі можна, але і патрэбна выкарыстоўваць на занятках. Галоўнае, каб яны мелі выхад у інтэрнэт. Хаця сёння ў прынцыпе ёсць дадаткі, якія дазваляюць іх выкарыстоўваць на ўроках і без выхаду ў сусветную павуціну. Канечне, гэта не значыць, што дзеці павінны сяxadдзець у мабільніках пастаянна, але пры дапамозе такіх прылад вельмі лёгка пераўтварыць урок у нешта такое, што саxadпраўды будзе цікава навучэнцам. Я называю гэта мабільнай камп’ютарнай лабараторыяй. Згадзіцеся, што, каб абсталяваць лінгафонны кабінет, патрэбна затраціць многа сродкаў. Дык чаму ж не выкарыстоўваць тое, што ёсць у дзяцей? Сёння мабільныя дадаткі даюць магчымасць і вучыць словы, і глядзець кінафільмы, і выконваць тэсты — адным словам, спрашчаюць многія працэсы і робяць іх цікавымі для дзяцей, бо толькі падручніка, сшытка і ручкі на дадзены момант недастаткова.